Hoitajalle sakot vammaisen lievästä pahoinpitelystä - Rikos - Uutiset - MTV.fi
Rikos Julkaistu 01.12.2015 15:58
Hoitaja löi yhtä Kårkulla-kuntayhtymän Sipoon vammaisten asumisyksikön asukkaista avokämmenellä taksimatkalla Helsingistä Sipooseen. Kuvituskuva. Lehtikuva
Itä-Uudenmaan käräjäoikeus antoi tänään tuomionsa kahdessa jutussa, joissa hoitajia syytettiin vammaisten pahoinpitelemisestä.
Toinen hoitajista tuomittiin lievästä pahoinpitelystä 20 päiväsakkoon, mikä hänen tuloillaan tekee 120 euroa. Lisäksi hänen on maksettava uhrille kivusta ja särystä 150 euroa.
Hoitaja löi yhtä Kårkulla-kuntayhtymän Sipoon vammaisten asumisyksikön asukkaista avokämmenellä taksimatkalla Helsingistä Sipooseen. Tapaus sattui kesällä 2014.
Toista hoitajaa syytettiin toisen asukkaan kahdesta pahoinpitelystä, mutta oikeus hylkäsi syytteet. Oikeuden mukaan toisesta pahoinpitelystä ei ollut näyttöä. Toinen syytteistä hylättiin, koska teko katsottiin lieväksi eikä asianomistajalla tai hänen edunvalvojallaan ollut asiassa vaateita.
Kårkulla on aiemmin ilmoittanut, etteivät hoitajat enää työskentele yksikössä.
Facebookissa leviävästä kissavideosta rikosilmoitus Biohitin hallituksen puheenjohtajalle tuomio pahoinpitelystä ja raiskauksesta